Frances McDormandová

Frances Louise McDormand (* 23. jún 1957 Chicago, Illinois, USA) je americká herečka, je držiteľkou viacerých filmových ocenení vrátane dvoch cien Academy Awards, dvoch cien Primetime Emmy a Tony Awards. Je jednou z mála herečiek, ktorá získala Triple Crown of Acting.

Detstvo a mladosť 
McDormandová sa narodila ako Cynthia Ann Smith v Gibson City, v štáte Illinois. Ako ročnú si ju adoptovali rodičia Noreen a Vernon McDormandoví, ktorí jej dali meno Frances Louise McDormand. Okrem nej si McDormandoví adoptovali aj jej dvoch ďalších súrodencov, Dorothy a Kennetha. 

V roku 1979 získala bakalársky titul v odbore divadlo na Bethany College v Západnej Virgínii a v roku 1982 získala magisterský titul na Univerzite Yale, kde študovala drámu. Jej spolubývajúcou na internáte bola herečka Holly Hunter.

Kariéra 
V roku 1984 debutovala vo filme Blood Simple, ktorý režírovali bratia Coenoví. McDormandová si vo filme zahrala hlavnú úlohu. V roku 1987 si zahrala po boku Holly Hunter, Nicolasa Cagea a Johna Goodmana vo filme Zmätky v Arizone. V roku 1988 si zahrala v dráme Horiace Mississippi, kde za svoj herecký výkon získala prvú nomináciu na Academy Awards. 

Menšiu rolu hrala vo filme Krátke strihy z roku 1993 a vo filme Za hranicami Rangúnu z roku 1995. O rok neskôr bola obsadená do filmu Fargo, kde stvárnila tehotnú policajtku Marge Gunderson. Jej herecký výkon získal pozitívne ohlasy a obdržala cenu Academy Awards. Jej herecký výkon chválil aj filmový kritik Rogert Ebert. 

Po boku herečky Kate Hudson si zahrala vo filme Na pokraji slávy z roku 2000. Za herecký výkon vo filme získala cenu filmových kritikov v Los Angeles a na Floride. O rok neskôr si zahrala po boku Billyho Boba Thortona vo filme Muž, ktorý nebol. V roku 2003 sa objavila v romantickej komédii Lepšie neskoro ako nikdy, kde si zahrala spolu s hereckým obsadením ako Diane Keaton, Jack Nicholson, Keanu Reeves či Amanda Peet. Spolu s Charlize Theron, Sissy Spacek a Jeremy Rennerom si zahrala v dráme Jej prípad z roku 2005. O rok neskôr si zahrala vo filme Zbožňujem prachy!, kde za svoj herecký výkon získala cenu Independent Spirit Award v kategórii Najlepší ženský herecký výkon vo vedľajšej úlohe. 

V roku 2011 si zahrala vo filme Transformers - Temná strana Mesiaca. O rok neskôr prepožičala svoj hlas kapitánke Chantel DuBois v animovanej rozprávke Madagaskar 3. V roku 2014 účinkovala v štvordielnom televíznom seriáli Olive Kitteridge, kde si zahrala po boku Billa Murraya, Zoe Kazan a Rachel Brosnahan. Za svoj herecký výkon získala niekoľko hereckých ocenení, vrátene SAG  a Primetime Emmy Awards, čo z McDromandovej urobilo dvanástu herečkou v histórii, ktorá získala cenu Triple Crown of Acting, ktorú získavajú herecké osobnosti po tom, čo dostanú ceny Academy Awards, Primetime Emmy a Tony Awards. 

V roku 2017 stvárnila hlavnú postavu vo filme Tri billboardy kúsok za Ebbingom, za ktorú získala svoju druhú cenu Academy Awards, ktorá však bola krátko po ceremoniáli ukradnutá. Získala aj svoj prvý Zlatý glóbus a prvú cenu BAFTA. 

V roku 2020 produkovala spoločne s režisérkou Chloé Zhao film Nomadland. Vo filme stvárnila tiež hlavú rolu, za ktorú získala ceny Academy Awards a BAFTA.

Osobný život 
V roku 1984 sa vydala za filmového režiséra Joela Coena. V roku 1995 si s Coenom adoptovali šesťmesačného syna Pedra McDormanda Coena, ktorý sa narodil v Paraguaji.

Referencie

Iné projekty

Externé odkazy

Zdroj 

Divadelné herečky USA
Filmové herečky USA
Televízne herečky USA
Držitelia Oscara za najlepší ženský herecký výkon v hlavnej úlohe
Držiteľky ceny Zlatý glóbus za najlepší ženský herecký výkon (dráma)
Držiteľky ceny BAFTA za najlepšiu herečku v hlavnej úlohe 
Držiteľky ceny Emmy za najlepší ženský herecký výkon v miniseriáli alebo televíznom filme
Držitelia Drama Desk
Držitelia ceny Tony
Držitelia Critics' Choice Movie Awards
Osobnosti zo Chicaga
Držitelia Screen Actors Guild Award
Rozprávači audiokníh